Obecné zastupiteľstvo obce Sihelné na základe samosprávnej pôsobnosti podľa článku 68 Ústavy SR a podľa § 6 ods. 1, § 11a ods. 9 a v súlade s § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov

**vydáva**

**VŠEOBECNE ZÁVAZNÉ NARIADENIE**

**č. 2/2022**

**o spôsobe vykonania miestneho referenda v obci Sihelné**

**Prvá časť**

**Základné ustanovenia**

**§ 1**

**Predmet úpravy**

1. Toto všeobecne záväzne nariadenie (ďalej len „VZN“) upravuje podrobnosti o príprave, organizácií a priebehu miestneho referenda v obci Sihelné podľa § 11a zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“).
2. Na účely tohto VZN sa pod pojmom „miestne referendum“ rozumie priame hlasovanie obyvateľov obce o dôležitých otázkach obecnej samosprávy, v ktorom obyvatelia obce slobodne a nezávisle vyjadria svoj súhlas alebo nesúhlas s návrhom, ktorý im bol predložený na vyjadrenie.

**§ 2**

**Oprávnenie na hlasovanie v miestnom referende**

1. Právo hlasovať v miestnom referende má každý obyvateľ obce Sihelné, ktorý má podľa osobitného predpisu (§ 2 zákona SNR č. 346/1990 Zb. o voľbách do orgánov samosprávy obcí v znení neskorších predpisov) právo voliť do orgánov samosprávy obcí (ďalej aj „oprávnený hlasujúci“).
2. Na prekážky vo výkone hlasovacieho práva v referende sa vzťahuje príslušné ustanovenie volebného zákona.

**Druhá časť**

**Vyhlásenie miestneho referenda**

**§ 3**

**Predpoklady vyhlásenia miestneho referenda**

1. Obecné zastupiteľstvo vyhlási miestne referendum, ak ide o:
2. zlúčenie obcí, zrušenie obce, zmenu názvu obce alebo rozdelenie obce za predpokladu, že sú splnené podmienky rozdelenia obce v zmysle osobitného predpisu (§ 2a zákona o obecnom zriadení),
3. odvolanie starostu podľa § 13a ods. 3 zákona o obecnom zriadení,
4. petíciu skupiny obyvateľov obce aspoň 30 % oprávnených voličov.
5. Obecné zastupiteľstvo môže vyhlásiť miestne referendum aj pred rozhodnutím o ďalších dôležitých veciach samosprávy obce.
6. Návrh na vyhlásenie miestneho referenda obecnému zastupiteľstvu predkladá:
7. starosta obce, ak má byť miestne referendum vyhlásené vo veci podľa ods. 1 písm. a),
8. poslanec obecného zastupiteľstva alebo skupina poslancov obecného zastupiteľstva, ak má byť miestne referendum vyhlásené vo veci podľa ods. 1 písm. b),
9. skupina obyvateľov obce, ak miestne referendum má byť vyhlásené vo veci podľa ods. 1 písm. c),
10. starosta obce alebo poslanec obecného zastupiteľstva, ak má byť miestne referendum vyhlásené vo veci podľa ods. 2.

**§ 4**

**Spôsob a náležitosti vyhlásenia miestneho referenda**

1. Miestne referendum vyhlasuje uznesením obecné zastupiteľstvo.
2. V uznesení o vyhlásení miestneho referenda sa uvedie najmä:
3. dátum doručenia petície obci, ak sa miestne referendum vyhlasuje na základe petície skupiny obyvateľov v počte aspoň 30% oprávnených voličov,
4. predmet referenda,
5. presné znenie otázky alebo otázok predložených na rozhodnutie oprávneným hlasujúcim; otázka alebo otázky musia byť formulované tak, aby na ne bolo možné jednoznačne odpovedať „áno“ alebo „nie“, otázky nesmú byť navzájom podmienené,
6. deň konania miestneho referenda, ktorý musí byť určený tak, aby sa miestne referendum uskutočnilo do 90 dní odo dňa schválenia uznesenia o vyhlásení miestneho referenda alebo odo dňa doručenia petície obci,
7. hodina začiatku a ukončenia miestneho referenda,
8. určenie osôb z radov funkcionárov a zamestnancov obce zodpovedných za organizačno-technické zabezpečenie prípravy a priebehu miestneho referenda,
9. určenie lehoty na prvé zasadanie orgánov pre miestne referendum.
10. Obecné zastupiteľstvo je oprávnené podľa potreby ukladať osobám zodpovedným za organizačno-technické zabezpečenie miestneho referenda záväzné pokyny týkajúce sa organizácie miestneho referenda.

**Tretia časť**

**Orgány pre miestne referendum**

**§ 5**

**Zriadenie komisií pre miestne referendum**

1. Pre riadenie priebehu hlasovania, sčítavania hlasov a zisťovanie výsledkov hlasovania sa vytvárajú orgány pre miestne referendum (ďalej len „komisie“), ktorými sú:
2. obecná komisia pre miestne referendum (ďalej len „obecná komisia“)
3. okrsková komisia pre miestne referendum (ďalej len „okrsková komisia“) pre každý vytvorený okrsok.
4. Na hlasovanie a sčítavanie hlasov v miestnom referende sa v obci Sihelné vytvára 1 okrsok.
5. Členom obecnej a okrskovej komisie môže byť len obyvateľ obce starší ako 18 rokov.
6. Člen obecnej komisie a okrskovej komisie sa ujíma svojej funkcie podpísaním sľubu toho znenia: „ SĽUBUJEM NA SVOJU ČESŤ, ŽE BUDEM SVEDOMITE A NESTRANNE VYKONÁVAŤ SVOJU FUNKCIU A BUDEM SA PRITOM RIADIŤ ÚSTAVOU SLOVENSKEJ REPUBLIKY A ZÁKONMI “
7. Obecná komisia a okrsková komisia je spôsobilá uznášať sa, ak je prítomná nadpolovičná väčšina všetkých jej členov. Uznesenie je prijaté, ak sa zaň vyslovila nadpolovičná väčšina prítomných členov. V prípade rovnosti hlasov sa považuje návrh za zamietnutý. O prijatých uzneseniach komisia vyhotovuje zápisnicu.

**§ 6**

**Obecná komisia pre miestne referendum**

1. Členov obecnej komisie menuje obecné zastupiteľstvo.
2. Dátum prvého zasadania obecnej komisie stanoví obecné zastupiteľstvo v súlade s ustanovením § 11a ods. 6 zákona o obecnom zriadení.
3. Na prvom zasadaní určí žreb z členov obecnej komisie predsedu a podpredsedu. Žrebovanie riadi najstarší člen obecnej komisie. Zapisovateľa obecnej komisie, ktorý nie je jej členom, menuje starosta obce.
4. Obecná komisia
5. dozerá na dodržiavanie právnych predpisov pri príprave a priebehu miestneho referenda,
6. rozhoduje o sťažnostiach na postup okrskových komisií,
7. dozerá na zisťovanie výsledkov hlasovania v okrskoch; je oprávnená vyžadovať od okrskových komisií vysvetlenia alebo iné informácie a môže zistené chyby po dohode   
   s okrskovou komisiou odstrániť sama alebo požiadať okrskovú komisiu, aby zistené nedostatky odstránila,
8. zisťuje celkové výsledky miestneho referenda v obci,
9. vyhotoví a odovzdá zápisnicu o priebehu a výsledku miestneho referenda starostovi obce
10. plní ďalšie úlohy vyplývajúce z tohto nariadenia.

**§ 7**

**Okrsková komisia pre miestne referendum**

1. Okrsková komisia musí mať najmenej 5 členov. Členov okrskových komisií menuje obecné zastupiteľstvo.
2. Prvé zasadania okrskových komisií zvolá v lehote 10 dní odo dňa konania prvého zasadania obecnej komisie predseda obecnej komisie.
3. Na prvom zasadaní určí žreb z členov okrskovej komisie jej predsedu a podpredsedu. Žrebovanie riadi najstarší člen okrskovej komisie. Zapisovateľa okrskovej komisie, ktorý nie je jej členom, určí starosta obce.
4. Okrsková komisia
5. zabezpečuje riadny priebeh hlasovania, najmä dozerá na správne odovzdanie hlasovacích lístkov a dbá o poriadok v miestnosti na hlasovanie a v jej bezprostrednom okolí,
6. vykonáva sčítanie hlasov,
7. vyhotoví a odovzdá zápisnicu o priebehu a výsledku hlasovania v okrsku obecnej komisií,
8. plní ďalšie úlohy podľa tohto nariadenia a úlohy, ktoré jej uloží obecná komisia.

**Štvrtá časť**

**Priebeh hlasovania**

**§ 8**

**Informovanie oprávnených hlasujúcich o konaní miestneho referenda**

1. Obec najneskôr 15 dní pred dňom konania miestneho referenda zašle každému obyvateľovi obce zapísanému v zozname oprávnených hlasujúcich oznámenie o vyhlásení miestneho referenda, v ktorom uvedie dátum schválenia uznesenia obecného zastupiteľstva o vyhlásení miestneho referenda; otázku, ktorá sa voličom predkladá na rozhodnutie; miesto, dátum a čas konania miestneho referenda, okrsok, kde môže oprávnený občan hlasovať; spôsob úpravy hlasovacieho lístka.
2. Obec najneskôr 15 dní pred dňom konania miestneho referenda zverejní oznámenie o vyhlásení miestneho referenda na úradnej tabuli obce a internetovej stránke obce.

**§ 9**

**Zoznamy na hlasovanie**

1. Zoznamy oprávnených hlasujúcich na hlasovanie podľa jednotlivých okrskov (ďalej len „zoznam“) vyhotoví obec na základne stáleho zoznamu voličov (zákon č. 333/2004 Z. z. o voľbách do NR SR v znení neskorších predpisov).
2. Obec odovzdá zoznamy okrskovým komisiám najneskôr dve hodiny pred začiatkom hlasovania a zabezpečí, aby miestností na hlasovanie boli vybavené schránkou na odovzdanie hlasovacích lístkov, prenosnou schránkou, priestorom na úpravu hlasovacích lístkov, tlačivami zápisníc o výsledku hlasovania, potrebnými písacími potrebami ako aj iným vybavením potrebným pre dôstojný a plynulý priebeh hlasovania.
3. Do zoznamu okrsková komisia dopíše v deň hlasovania obyvateľa obce

a) na základe rozhodnutia súdu (ust. § 250z Občianskeho súdneho poriadku)

b) ktorý platným preukazom totožnosti preukáže, že má trvalý pobyt v mieste, ktoré patrí do okrsku.

1. Členovia komisií sú povinní zachovávať mlčanlivosť o osobných údajoch, ktoré spracúvajú.

**§ 10**

**Hlasovacie lístky**

1. Vyhotovenia a tlač hlasovacích lístkov zabezpečuje obec.
2. Na hlasovacom lístku pre miestne referendum musí byť uvedené:

a) deň konania referenda,

b) otázka s vytlačenými rámčekmi, z ktorých jeden je nadpísaný slovom „áno“ a druhý slovom „nie“,

c) poučenie o spôsobe hlasovania.

1. Na každom hlasovacom lístku musí byť odtlačok pečiatky obce.
2. Obec zabezpečí, aby boli hlasovacie lístky doručené v deň konania hlasovania všetkým okrskovým komisiám.
3. Oprávnený hlasujúci dostane hlasovací lístok v miestnosti na hlasovanie v deň konania hlasovania.

**§ 11**

**Hlasovanie**

1. Výsledky miestneho referenda sú platné, ak sa ho zúčastnila aspoň polovica oprávnených hlasujúcich podľa § 2 tohto nariadenia.
2. Výsledok miestneho referenda je prijatý, ak zaň hlasovala nadpolovičná väčšina platných hlasov účastníkov miestneho referenda.
3. Oprávnený hlasujúci hlasuje osobne. Hlasovanie je tajné.
4. Oprávnený hlasujúci hlasuje odovzdaním hlasovacieho lístka, ktorý upraví spôsobom uvedeným na hlasovacom lístku.
5. Hlasovací lístok je neplatný, ak je pretrhnutý na dve alebo viacero častí alebo ak je vyplnený spôsobom odlišným než je uvedený odseku 4 tohto ustanovenia.
6. O platnosti hlasovacieho lístku rozhoduje s konečnou platnosťou okrsková komisia.

**Piata časť**

**Výsledky hlasovania**

**§ 12**

**Sčítanie hlasov**

1. Po ukončení hlasovania okrsková komisia otvorí schránku na hlasovacie lístky a zistí:

a) celkový počet odovzdaných hlasovacích lístkov,

b) počet neplatných hlasovacích lístkov (§ 11 ods.5 nariadenia), ktoré vylúči z ďalšieho sčítania,

c) počet platných hlasovacích lístkov,

d) počet hlasov pre jednotlivé otázky.

1. Okrsková komisia vyhotoví v dvoch rovnopisoch zápisnicu o priebehu a výsledku hlasovania v okrsku, ktorú podpíšu predseda, podpredseda a ostatní členovia komisie. Dôvody prípadného odmietnutia podpisu sa poznamenajú.
2. V zápisnici okrsková komisia uvedie:
3. čas začatia a ukončenia hlasovania, prípadne jeho prerušenia,
4. počet oprávnených hlasujúcich zapísaných v zozname oprávnených hlasujúcich v príslušnom okrsku,
5. počet oprávnených hlasujúcich, ktorým boli vydané hlasovacie lístky,

d) počet odovzdaných hlasovacích lístkov,

e) počet odovzdaných platných hlasovacích lístkov

1. počet odovzdaných neplatných hlasovacích lístkov,

f) počet hlasov „áno“ a počet hlasov „nie“ ku každej jednotlivej otázke.

1. K zápisnici okrsková komisia priloží stručnú správu o obsahu sťažností, ktoré jej boli podané a uzneseniach, ktoré k nim prijala.
2. Po podpísaní oboch rovnopisov zápisnice o priebehu a výsledku hlasovania predseda okrskovej komisie jedno vyhotovenie zápisnice odovzdá bez meškania obecnej komisii.
3. Okrsková komisia ukončí svoju činnosť na základe pokynu obecnej komisie, ktorý obecná komisia vydá spravidla po obdržaní správne vyhotovenej zápisnice o výsledku hlasovania.
4. Okrsková komisia zapečatí odovzdané hlasovacie lístky a zoznamy oprávnených hlasujúcich na hlasovanie a odovzdá ich spolu s ostatnými dokladmi o hlasovaní do úschovy obecnému úradu.

**§ 13**

**Zápisnica obecnej komisie pre miestne referendum**

1. Obecná komisia preskúma zápisnice okrskových komisií a na ich základe zisťuje výsledky miestneho referenda v obci.
2. Obecná komisia na základe podkladov zo zápisníc okrskových komisií vyhotoví v dvoch rovnopisoch zápisnicu o priebehu a výsledku miestneho referenda (ďalej len „zápisnica“) v obci, ktorú podpíšu predseda, podpredsedovia a ostatní členovia komisie. Dôvody prípadného odmietnutia podpisu sa poznamenajú.
3. V zápisnici obecná komisia uvedie:
4. čas začiatku a ukončenia hlasovania, prípadne jeho prerušenie,
5. celkový počet okrskov a počet okrskových komisií, ktoré odovzdali zápisnicu o výsledku hlasovania,
6. celkový počet oprávnených hlasujúcich zapísaných v zoznamoch na hlasovanie,
7. celkový počet oprávnených hlasujúcich, ktorým boli vydané hlasovacie lístky,
8. celkový počet odovzdaných hlasovacích lístkov,
9. celkový počet odovzdaných platných hlasovacích lístkov,
10. celkový počet odovzdaných neplatných hlasovacích lístkov,
11. počet hlasov „áno“ a počet hlasov „nie“ ku každej jednotlivej otázke.
12. V zápisnici obecná komisia ďalej uvedie stručný obsah sťažností, ktoré jej boli podané a uznesení, ktoré k nim prijala, ako aj prípady porušenia právnych predpisov pri príprave a priebehu hlasovania.
13. Po podpísaní oboch rovnopisov zápisnice o výsledku hlasovania v miestnom referende odovzdá predseda komisie jeden rovnopis zápisnice bez zbytočného odkladu obecnému zastupiteľstvu cestou obecného úradu. Dokumentáciu o činnosti komisie odovzdá jej predseda do úschovy obecnému úradu.
14. Komisia ukončuje svoju činnosť vyhlásením výsledkov miestneho referenda obecným zastupiteľstvom.

**§ 14**

**Vyhlásenie výsledku miestneho referenda**

1. Obecné zastupiteľstvo vyhlási výsledky miestneho referenda do troch dní od doručenia zápisnice o výsledkoch hlasovania v miestnom referende oznámením na úradnej tabuli obce. Vyhlásenie výsledku miestneho referenda obsahuje:
2. deň konania miestneho referenda,
3. celkový počet obyvateľov obce zapísaných v zozname oprávnených hlasujúcich,
4. celkový počet oprávnených občanov, ktorí sa zúčastnili na hlasovaní,
5. celkový počet platných hlasov,
6. celkový počet neplatných hlasov
7. celkový počet oprávnených hlasujúcich, ktorí na otázku odpovedali „áno“ a celkový počet oprávnených hlasujúcich, ktorí na otázku odpovedali „nie“,
8. konštatovanie, či ide o platné referendum a ktorý návrh bol v referende prijatý.

**Šiesta časť**

**Opatrenia na zabezpečenie miestneho referenda**

**§ 15**

1. Starosta obce vydá na vykonanie miestneho referenda podrobné pokyny.
2. Miestnosti na hlasovanie a iné potreby na vykonanie miestneho referenda zabezpečí obecný úrad.
3. O nárokoch členov komisií platia obdobne ustanovenia o nárokoch členov komisií podľa zákona č. 564/1992 Z.z. o spôsobe vykonania referenda.

**§ 16**

**Obmedzenia súvisiace s konaním referenda**

1. Členovia komisií nesmú poskytovať informácie o priebehu a čiastkových výsledkoch hlasovania až do podpísania zápisnice o výsledku hlasovania.
2. Počas konania miestneho referenda je zakázané presviedčanie za určitý spôsob hlasovania   
   v budovách, kde sídlia okrskové komisie a v ich bezprostrednom okolí.

**§ 17**

**Záverečné ustanovenia**

1. Návrh VZN č. 2/2022 bol vyvesený dňa 21. 4. 2022 na úradnej tabuli obce a na internetovej stránke obce Sihelné dňa 21. 4. 2022, zvesený bol dňa 13. 5. 2022

2. Lehota na predloženie pripomienok k návrhu VZN č. 2/2022 do 12. 5. 2022 3. Toto VZN č. 2/2022 bolo schválené obecným zastupiteľstvom v Sihelnom dňa 13. 5. 2022 uznesením OZ č. E/7. 4. Toto nariadenie nadobúda účinnosť 15-tym dňom od jeho vyvesenia, t. j. 1. 6. 2022

Mgr. Ľubomír Piták starosta obce